Žilina (okres Kladno)

Žilina je obec v Česku v okrese Kladno v Stredočeskom kraji. Je vzdialená 30 km západne od Prahy, 10 km od Kladna a 7 km od zámku v Lánoch. 1. januára 2012 tu žilo 810 obyvateľov, z toho 414 mužov a 396 žien, pričom priemerný vek v obci bol 40,2 roka (muži 38,4 roka, ženy 42,0 roka).

 Dejiny 
Obec vznikla asi v polovici 12. storočia. Prvá písomná zmienka o obci pochádza z roku 1352. Obec bola kráľovským majetkom, ale roku 1552 ju daroval kráľ Ferdinand I. Janovi Bořitovi z Martinic a na Smečně. A až do roku 1918 bola súčasťou Smečenského panstva.

 Územnosprávne začlenenie 
Dejiny územnosprávneho začleňovania zahrňujú obdobie od roku 1850 do súčasnosti.

V chronologickom prehľade je uvedená územno administratívna príslušnosť obce v roku, kedy ku zmene došlo:
 1850 zem česká, kraj Praha, politický okres Rakovník, súdny okres Nové Strašecí
 1855 zem česká, kraj Praha, súdny okres Nové Strašecí
 1868 zem česká, politický okres Slaný, súdny okres Nové Strašecí
 1937 zem česká, politický okres Slaný expozitúra Nové Strašecí, súdny okres Nové StrašecíVyhláška ministra vnitra č. 5/1937 Sb.
 1939 zem česká, Oberlandrat Kladno, politický okres Slaný expozitúra Nové Strašecí, súdny okres Nové StrašecíAmtliches Deutsches Ortsbuch für das Protektorat Böhmen und Mähren
 1942 zem česká, Oberlandrat Praha, politický okres Slaný expozitúra Nové Strašecí, súdny okres Nové StrašecíNařízení ministra vnitra č. 185/1942 Sb.
 1945 zem česká, správny okres Slaný expozitúra Nové Strašecí, súdny okres Nové Strašecí
 1949 Pražský kraj, okres Nové Strašecí
 1960 Stredočeský kraj, okres Kladno

 Rok 1932 
V obci Žilina (715 obyvateľpv, katol. kostol) boli v roku 1932 evidované tieto živnosti a obchody:Adresář republiky Československé pro průmysl, živnosti, obchod a zemědělství, sestavila a vydala firma Rudolf Mosse, Praha 1932, svazek I, str. 1949. (česky a nemecky)

tehelňa, obchod s drevom, holič, 4 hostince, kolár, konzum Včela, košikár, kováč, obchod s mliekom, mlyn, obuvník, 2 pekári, píla, pokrývač, pôrodná asistentka, 3 mäsiari, obchod so senom a slamou, 3 obchody so zmiešaným tovarom, Sporiteľný a záložný spolok pre Žilinu, stavebné hmoty, tesársky majster, 2 trafiky, obchod s velocipédmi, zeleninárstvo

 Kultúrna pamiatka 
Žilinský kostol Narodenia Panny Márie je zapísaný ako kultúrna pamiatka č. 674 od roku 1958. Kostol bol postavený roku 1770 a následujúci rok vysvätený. Prvá z opráv v 20. storočí bola prevedená v roku 1907, ale keď bol v roku 1917 pre vojnové účely odvezený zvon a cínové píšťaly do organu, začína kostol chátrať. 

Druhá rekonštrukcia prebehla v roku 1934 a kostol bol ešte tohto roku vysvätený. V roku 1952 je ale kostol znovu uzavretý a v roku 1968 bol odvezený aj zvyšok inventára. Kostol chátral až do roku 1992, kedy bola započatá jeho tretia postupná rekonštrukcia. V roku 1994 sa v ňom rozoznel novo inštalovaný zvon a o rok neskôr bol kostol opäť vysvätený.

 Doprava 
 Dopravná sieť
 Pozemné komunikácie
 Do obce vedú cesty III. triedy.
 Železnica
 Železničná trať ani stanica na území obce niesu.

 Najbližšie obci je železničná stanica Kamenné Žehrovice vo vzdialenosti 5 km ležiaca na trati 120 z Prahy a Kladna do Rakovníka.
 Verejná doprava 2011
 Autobusová doprava
 V obci zastavovala autobusová linka Kladno - Zbečno, a to v pracovných dňoch (14 spojov tam aj späť), cez víkend (6 spojov tam aj späť), .

 Ďalšie fotografie 

 Referencie 



 Iné projekty 

 Externé odkazy 
 Oficiálna stránka obce 

Kategória:Obce okresu Kladno